Rikunarita-ORG/Wikinium huggingface dataset:
# ma Kanakawa

| ma Kanakawa
 神奈川県 Kanagawa-ken |
| --- |
| ma kipisi |
|  len ma |  sitelen lawa |
|  |
| loje la ma Kanakawa lon ma Nijon |
| ma tomo lawa | ma tomo Jokowama |
| ma suli | ma Nijon |
| jan lawa | jan Kulowiwa Jusi |
| mani | mani En (¥) (JPY) |
| tenpo | UTC+9 |
| ISO 3166 | JP-14 |
| lipu ilo |  |

**ma Kanakawa** (toki Nijon la: 神奈川県) li ma lon ma Nijon. ma tomo lawa ona li ma tomo Jokowama. lon tenpo mun 9 pi tenpo sike 2025 la, jan 9,217,647 li lon ona. mute jan la ma Kanakawa li nanpa tu lon ma Nijon. ma Jamanasi en ma Sisujoka en ma Tokijo li lon poka ona.

## tenpo pini

### tenpo open

tenpo Somon la jan li lon mute. jan li kepeken e ilo kiwen. taso, tenpo Jajowi la jan lili taso lon.

tenpo Kopun la kulupu lawa Jamato li lawa e ma ni.

### tenpo Kamakula

tenpo Kamakula la jan utala Minamoto(toki Nijon la:源氏）li lawa e ma Nijon tan ma tomo Kamakula. taso, tenpo sike 1333 la tenpo Kamakula li pini.

### tenpo Eto

tenpo Eto la ma Kanakawa li Kipisi. jan mute li lawa.

jan mute li kulupu tan ni:nasin suli li lon.

### pini pi tenpo Eto

tenpo sike 1853 la tomo tawa telo pimeja luka li kama ma tomo Jokosuka tan ma Mewika.

tenpo ni la ma Nijon li pini. taso,ma Nijon li open.

tenpo sike 1867 la tenpo Eto li pini.

### tenpo Mewisi en tenpo Tawisijo

tenpo sike 1868 la ma Kanakawa li kama lon.

ma Kanakawa li kama suli mute tan ni: jan selo mute li kama tan ma pi tomo tawa telo Jokowama.

### tenpo utala

tenpo utala la, jan 6279 li kama moli. tenpo ni kin la kulupu utala pi ma Mewika li lon.

## ma tomo

ma Kanakawa la ma tomo mute luka luka tu wan li lon.

### ma suli Jokowama

* ma tomo Jokowama

### ma suli Kawasaki

* ma tomo Kawasaki

### ma suli Jokosuka-Mijula

* ma tomo Jokosuka
* ma tomo Kamakula
* ma tomo Susi
* ma tomo Mijula
* ma tomo Wajama

### ma suli Kenjo

* ma tomo Sakamijala
* ma tomo Atuki
* ma tomo Jamato
* ma tomo Epina
* ma tomo Sama
* ma tomo Ajase
* ma tomo Awikawa
* ma tomo Kijokawa

### ma suli Sijonan

* ma tomo Wilatuka
* ma tomo Pusisawa
* ma tomo Sikasaki
* ma tomo Watano
* ma tomo Isewala
* ma tomo Samukawa
* ma tomo Owiso
* ma tomo Ninomija

### ma suli Kense

* ma tomo Otawala
* ma tomo Minamiwasikala
* ma tomo Nakawi
* ma tomo Owi
* ma tomo Masuta
* ma tomo Jamakita
* ma tomo Kawisewi
* ma tomo Wakone
* ma tomo Manasulu
* ma tomo Jukawala

## tan sona
# nasin Kalate

ma Kanse la utala musi pi nasin ni li lon.
**nasin Kalate** (toki Nijon la: 空手道, "nasin la ala li lon luka") li nasin utala tan ma Nijon li lon ma ante mute. nasin li tan ma Lijukiju pi ma Nijon.

tenpo mute la nasin ni la jan li kepeken ala ilo utala, li kepeken sijelo taso.

## tenpo

* tenpo open pi tawa suli pi jaki Kolona la nasin Kalate li kama lon musi utala Olinpi.

## nimi

toki Nijon la nimi li tan nimi lili tu wan.

sitelen 空 la nimi li kon li ala li sewi.

sitelen 手 la nimi li luka.

sitelen 道 la nimi li nasin.

tan ni la nimi li kama ni: *nasin la* *ala li lon luka*.
# lipu sona

**lipu sona** li lipu ilo li wile jo e sona ali jan anu sona ali pi kulupu pi sona sama wan.

lipu sona Pitanika li lon.
lipu sona mute li lon tan tenpo sike nanpa 2000 tan tenpo ante mute.
# ma Panama

| ma Panama
 Panamá |
| --- |
| ma lawa |
|  len ma |  sitelen lawa |
|  |
| ma tomo lawa | ma tomo Panama |
| ma suli | ma Amelika insa |
| toki lawa | toki Epanja |

**ma Panama** (toki Epanja la: *Panamá*) li ma lawa lon ma Amelika insa. ma tomo Panama li ma tomo lawa pi ma Panama. nasin telo Panama li kipisi e ma Panama. toki Epanja li toki lawa pi ma Panama.

tenpo pini anpa pi ma Amelika la kulupu nanpa wan pi ma Amelika li jan taso lon ma Panama. kulupu Kuwa en kulupu Enpewa en kulupu Wunan en kulupu Kuna en kulupu Mowe en kulupu Naso en kulupu Pule en kulupu Pokoto en kulupu Nape li kulupu nanpa wan pi ma Panama.

tenpo sike nanpa 1821 la ma Panama li ma lili pi ma Kolonpija Suli. tenpo pini pi ma Kolonpija Suli la ma Panama li kama ma lili pi ma Kolonpija. ma Mewika la ma Panama li weka e ma Kolonpija lon tenpo sike nanpa 1903. tenpo sike nanpa 1977 la ma pi nasin telo Panama li weka e ma Mewika li wan e ma Panama.

ma Amelika

|  |  |
| --- | --- |
| ma Amelika lete | ma Kanata · ma Mewika |
| ma Amelika insa | ma Katemala · ma Kosalika · ma Mesiko · ma Nikalawa · ma Ontula · ma Peli · ma Panama · ma Sawato |
| ma lili Kalipi(?) | ma Antekapaputa · ma Awisi · ma Keneta · ma Kupa · ma Sameka · ma Senkiniwi(?) · ma Senlusa(?) · ma Senwinsenkenasin(?) · ma Sinitatopeko · ma Papeto · ma Pawama · ma Taminika · ma Tominika |
| ma Amelika seli | ma Alensina · ma Ekuwato · ma Kajana · ma Kolonpija · ma Palawa · ma Pasiju · ma Pelu · ma Penesuwela · ma Polipija · ma Sile · ma Suliname · ma Uluwa |